# Doctor Brants Narrenschiff/Von Buhlschaft

| « Von unbesonnenen Narren | Sebastian Brant Doctor Brants Narrenschiff | Von vermessenen Narren » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[17v]
An mynem seyl ich draffter yeüch Vil narren / affen / esel / geüch Die ich verfu$^e$r betrüg vnd leych
Frow Venus mit dem stro$^e$wen ars Byn nit die mynst jm narren fars Ich züch zu$^o$ mir der narren vil Vnd mach eyn gouch vß wem ich wil
[18r]
Myn kunden nyemans nennet all
Wer hat geho$^e$rt von Circes stall / Calypso / der Syrenen joch Der gedenck / was gwaltes ich hab noch Welcher meynt das er wytzig sy
Den dunck ich dieff jnn narren bry /
Wer eyn mol würt von mir verwundt Den macht keyn krütter krafft gesunt / Dar vmb hab ich eyn blinden su$^o$n / Keyn bu$^o$ler sicht was er sol thu$^o$n
Myn su$^o$n ein kyndt ist / nit eyn man
Bu$^o$ler mit kyntheyt du$^o$nt vmbgan / Von jnn wirt selten dappfer wort Glich wie von eynem kind geho$^e$rt / Myn su$^o$n stat nacket vnd bloß all tag
Dann bu$^o$lschafft nyemen bergen mag /
Bo$^e$ß lieb die flügt / nit lang sie stat Dar vmb min su$^o$n zwen flügel hat / Bu$^o$lschafft ist lycht zu$^o$ aller fryst Nüt vnsta$^e$ters vff erden ist /
Cupido treit syn bogen bloß
Vff yeder syt / ein kocher groß / In eym / hat er vil hocken pfil Do mit trifft er der narren vil / Die sint scharpff / gulden / hockecht / spitz /
Wer troffen würt / der kumbt von witz /
Vnd dantzt har noch am narren holtz Im andern ko$^e$cher / vogelboltz Sint stumpff / mit bly beschwert / nit lücht Der erst macht wunt / der ander flücht
[18v]
Wa$^e$n trifft Cupido / den entzyndt
Amor syn bru$^o$der / das er bryndt Vnd mag nit leschen wol die flam Die Didoni jr leben nam Vnd macht das Medea verbrant
Ir kind / den bru$^o$der dot mit jr handt
Tereus wer ouch keyn wydhopff nit / Pasyphae den stier vermitt / Phedra Theseo fu$^e$r nit nach Noch su$^o$cht an jrem styefsu$^o$n schmach /
Nessus wer nit geschossen dott /
Troy wer nit kumen jn solch nott / Scylla dem vatter ließ syn hor Hyacinthus wer keyn ritter spor / Leander nit syn schwymmen da$^e$t
Messalina wer jn küscheyt sta$^e$t
Mars ouch nit jnn der ketten la$^e$g Procris der hecken sich verwa$^e$g Sapho nit von dem berg abfiel Syra$^e$n vmbkerten nit die kyel
Circe ließ faren wol die schiff
Cyclops vnd pann nit leidtlich pfiff Leucothoe nit wyhrouch gba$^e$r Myrrha wer nit Adonis schwa$^e$r Byblis wer nit jrm bru$^o$der holt
Dana$^e$ entpfieng nit durch das golt
Nyctymine flu$^e$g nit vß by nacht / Echo nit wer ein stym gemacht / Tysbe ferbt nit die wissen bo$^e$r Athalanta keyn lo$^e$wyn wer
[19r]
Des leuiten wib wer nit geschma$^e$cht
Vnd darumb erschlagen eyn geschlecht Dauid ließ wesschen Bersabe Samson vertrüwt nit Dalide Die abgo$^e$t Salmon nit anba$^e$t
Amon wer an synr schwester sta$^e$t
Joseph würd nit verklagt vmb fuß Als Bellerophon Hyppolitus Der wiß man als eyn roß nit gyng Am thurn Virgilius nit hyng
Ouidius hett des keysers gunst
Hett er nit gelert der bu$^o$ler kunst Es ka$^e$m zu$^o$ wißheyt mancher me Wann jm nit wer zu$^o$r bu$^o$lschafft we Wer mit frowen hat vil credentz
Dem wirt verbrennt syn conscientz
Vnd mag gentzlich nit dienen gott Wer mit jnn vil zu$^o$ schaffen hatt Die bu$^o$lschafft ist eym yeden stand Gantz spo$^e$tlich / na$^e$rrisch / vnd eyn schand
Doch vil scha$^e$ntlicher ist sie dann
So bu$^o$len du$^o$nt alt wib vnd man / Der ist eyn narr / der bu$^o$len will Vnd meynt doch halten maß vnd zyl / Dann das man wißheyt pfleg vnd bu$^o$l
Mag gantz nit ston jn eynem stu$^o$l /
Eyn bu$^o$ler wirt verbla$^e$nt so gar / Er meynt / es na$^e$m nyemans syn war Diß ist das krefftigst narren krutt Diß kappen kla$^e$bt lang an der hutt